ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
மேம்படுத்தப்பட்டு வரும் திருச்சி விமான நிலையம் சிறப்பான சேவைகளை வழங்கும்- 2023 ஏப்ரலுக்குள் இது தயாராகிவிடும்
திருச்சி விமான நிலைய விரிவாக்கப் பணிகளை இந்திய விமான நிலையங்கள் ஆணையம் மேற்கொண்டு வருகிறது. புதிய ஒருங்கிணைந்த பயணிகள் முனையக் கட்டடம், விமானப்போக்குவரத்துக் கட்டுப்பாட்டுக் கோபுரம், விமான நிலையத்தில் அதிகரித்து வரும் பயணிகள் போக்குவரத்தை சீர் செய்து நெரிசலைக் குறைப்பதற்கான நவீன வசதிகள் போன்றவை இந்த விரிவாக்கத்தில் அடங்கும்.
புதிய முனையக் கட்டடம் ரூ.951.28 கோடி செலவில் கட்டப்படுகிறது. நெரிசல் மிக்க நேரத்தில் 2,900 பயணிகளை அனுப்பி வைக்கும் வகையில் இது வடிவமைக்கப்பட்டுள்ளது. 48 பரிசோதனை மையங்கள் விமானத்திற்கு செல்வோருக்கு பத்து பாலங்கள் ஆகியவற்றுடன் இந்த முனையம் எரிசக்தி சேமிப்புடன் நீடிக்கவல்ல சிறப்பம்சங்களை கொண்டிருக்கும்.
பிராம்மாண்டமான மனங்கவரும் மேற்கூரையுடன் மிகச் சிறந்ததாக இந்தப் புதிய முனையம் 75,000 சதுரமீட்டர் பரப்பில் கட்டப்படுகிறது. கட்டடத்தின் உட்பகுதி இந்நகரின் கலாச்சாரத்தையும், வாழ்க்கை முறைகளையும் பிரதிபலிப்பதாக அமையும்.
தென்பிராந்தியத்தின் ஒப்பற்ற கட்டடக்கலை அடையாளத்தை உருவாக்குவதாகவும் முனைய வடிவமைப்புக்கு புதிய பரிமாணத்தை ஏற்படுத்துவதாகவும் இது இருக்கும். வருகின்ற மற்றும் செல்கின்ற பயணிகள் இந்த அடையாளத்தை உணர்ந்து மற்றவர்களுக்கு எடுத்துரைக்கும் வகையிலும் அமையும்.
இந்த முனையத்தின் கட்டுமானப்பணியில் 75 சதவீதத்திற்கு மேல் பூர்த்தியடைந்துள்ள நிலையில், இது 2023 ஏப்ரலுக்குள் தயாராகிவிடும். சென்னை மற்றும் கோயம்புத்தூருக்கு அடுத்தபடியாக சர்வதேச பயணிகள் போக்குவரத்தில் மிகப் பெரிய விமான நிலையமாக திருச்சி உள்ளது. விமானப் போக்குவரத்து கட்டடமைப்பு, மேம்பாடு, திருச்சி மற்றும் அதனைச் சுற்றியுள்ள பகுதி மக்களுக்கான விமானப் போக்குவரத்து தொடர்பு விரிவுப்படுத்தப்படுவதை உறுதி செய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822004
புவி அறிவியல் அமைச்சகம்
இந்த நூற்றாண்டின் மிக நீண்ட நேரம் இருக்கும் முழு சந்திர கிரகணம் இம்மாதம் 27-28-ல் நிகழ்கிறது
செவ்வாய் கிரகமும், சூரியனும் எதிரெதிராக வருகின்றன
முழு சூரிய கிரகணத்தையும் இந்தியாவின் அனைத்துப் பகுதிகளிலிருந்தும் காணலாம்
முழு சந்திர கிரகணம் இம்மாதம் 27-28 தேதிகளில் மொத்தம் 1 மணி 43 நிமிடங்களுக்கு நீடிக்கும் வகையில் ஏற்படுகிறது. இதனையடுத்து இந்த நூற்றாண்டின்  மிக நெடிய முழு சந்திர கிரகணம் எனலாம்.
ஜூலை 27- ந் தேதி செந்நிற செவ்வாய் கிரகமும் சூரியனும் நேர் எதிராக அமைகின்றன. இதில் பூமி இந்த இரண்டிற்கும் இடையே வருகிறது. இதனால் செவ்வாய் கிரகம் பூமிக்கு மிக அருகில் வரும். இதனையடுத்து செவ்வாய் கிரகம் வழக்கத்தை விட மிகப் பெரியதாகவும், பிரகாசமாகவும் தோன்றும். இந்த தோற்றம் மாலை முதல் காலை வரை ஜூலை மாத இறுதியில் இருக்கும். ஜூலை 27-28-ல் பிரகாசமான செவ்வாய் கிரகம் கிரகணப்பட்ட சந்திரனுக்கு மிக அருகில் வரும். இதனை வெறும் கண்ணால் எளிதாக பார்க்கலாம். எனினும் செந்நிற செவ்வாய் கிரகம் 2018 ஜூலை 31- ந் தேதி பூமிக்கு மிக மிக அருகில் வர உள்ளது.
சந்திர கிரகணம் பகுதி் அளவில் ஜூலை 27- ந் தேதி இரவு மணி 11.54-க்கு தொடங்கும். சந்திரன் படிப்படியாக பூமியின் நிழலால் மறைக்கப்பட்டு முழு சந்திர கிரகணம் ஜூலை 28- ந் தேதி அதிகாலை மணி 1.00-ல் தொடங்கும். முழு சூரிய கிரகணம் அன்றைய தினம் அதிகாலை மணி 2.43 வரை இருக்கும். அதனையடுத்து சந்திரன் படிப்படியாக பூமியின் நிழலை விட்டு அகல தொடங்கும். இதனால் ஏற்படும் பகுதி கிரகணம் அன்றைய தினம் காலை மணி 3.49 வரை தொடரும்.
இந்த கிரகணத்தை இந்தியாவின் அனைத்துப் பகுதிகளிலிருந்தும் பார்க்க முடியும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 182
உள்துறை அமைச்சகம்
மத்திய உள்துறை அமைச்சரின் பயணம் தாத்ரா நாகர் ஹவேலியில் பல்வேறு மேம்பாட்டுத் திட்டங்களுக்கு வேகம் அளித்துள்ளது
மத்திய உள்துறை அமைச்சர் திரு ராஜ்நாத் சிங். இன்று  தாத்ரா நாகர் ஹவேலி யூனியன் பிரதேசத்தில் பல்வேறு மேம்பாட்டுத் திட்டங்களைத் தொடங்கிவைத்தார். அப்போது பேசிய அவர், வாய்ப்பு வசதிகளற்ற சமுதாயத்தினரின் மேம்பாட்டில் மத்திய அரசு உறுதியுடன் இருப்பதாகக் கூறினார்.
தாத்ரா நாகர் ஹவேலியின் பசுமை நிறைந்த அழகின் இயற்கை அனுகூலங்களைக் குறிப்பிட்டு, இந்தப் பிரதேசம் மிகச் சிறந்த சுற்றுலாத்தலமாக விளங்க முடியும் என்று திரு ராஜ்நாத் சிங் கூறினார். மும்பைக்கு மிக அருகில் இருப்பதாலும் தாத்ரா நாகர் ஹவேலியில் மி்ன்கட்டணங்கள், இதர மாநிலங்களைவிடக் குறைவாக இருப்பதாலும் இப்பிரதேசம் தொழிலியல் மேம்பாட்டு மையமாக மாறும் திறன் பெற்றுள்ளது என்றும் திரைப்படத் தயாரிப்புச் செயல் மையமாக இந்தப் பிரதேசம் விளங்க முடியும் என்றும் அமைச்சர் கூறினார். மேலும், அங்கு ஒற்றைச் சாளர அனுமதி முறை செயல்பாட்டில் இருப்பதாலும் வர்த்தக வழித்தடங்கள் அருகில் இருப்பதாலும் இந்தப் பிரதேசத்தில் மேம்பாட்டுக்கான புதிய வழிவகைகள் சாத்தியமாக உள்ளன என்றார் அமைச்சர்.
‘கிராம சுயராஜ்யம் இயக்கத் திட்டம்’ டாக்டர் பி ஆர் அம்பேத்கரின் பிறந்தநாளான ஏப்ரல் 14-ஆம் தேதி தொடங்கப்பட்டு அடுத்த மாதம் 5-ஆம் தேதி வரை நடைபெற உள்ளதாகத் தெரிவித்த உள்துறை அமைச்சர், இந்த இயக்கத்தின்போது மத்திய அரசு களப்பயணங்களை மேற்கொண்டு வாய்ப்புவசதிகளற்ற சமுதாயத்தினருக்கான திட்டச் செயல்பாடுகளின் வளர்ச்சியைக் கண்காணிக்கும் என்று கூறினார். பிரதமரின் உஜ்வாலா திட்டம், பிரதமரின் சஹாஜ் வீட்டு மின்வசதி திட்டம்  போன்ற திட்டங்கள் கண்காணிப்புக்கு உள்ளாக்கப்படவுள்ளன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 133
சுற்றுலா அமைச்சகம்
சுதேச தரிசனம் திட்டத்தின்படி ‘புத்த சமய மையப்பொருள்’ உள்ளிட்ட 13 மையப்பொருள் சார்ந்த சுற்றுலா திட்டத்தின் கீழ் 76 திட்டங்களுக்கு அனுமதி வழங்கப்பட்டுள்ளது: திரு.ஜி.கிஷன் ரெட்டி
சுற்றுலா மேம்பாடு என்பது முதன்மையாக மாநில மற்றும் யூனியன் பிரதேச நிர்வாகங்களுக்குப் பொறுப்பானதாகும். இருப்பினும் நாட்டில் சுற்றுலா கட்டமைப்பை மேம்படுத்துவதற்காக சுதேச தரிசனம் திட்டத்தின்படி ‘புத்த சமய மையப்பொருள்’ உள்ளிட்ட 13 மையப்பொருள் சார்ந்த சுற்றுலா திட்டத்தின் கீழ் 76 திட்டங்களுக்கு அனுமதி வழங்கப்பட்டுள்ளது என்று திரு.ஜி.கிஷன் ரெட்டி தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில், மாநில அரசுகளுடன் கலந்தாலோசித்து நிதி ஆதாரம் பொருத்தமான, விரிவான திட்ட அறிக்கை திட்டத்திற்கான வழிகாட்டு நெறிமுறைகள் ஏற்கனவே விடுவிக்கப்பட்ட நிதியின் பயன்பாடு ஆகியவற்றுக்கு உட்பட்டு திட்டங்களுக்கு அனுமதி வழங்கப்படுவதாக அவர் கூறினார்.
பிரதமர் அலுவலகம்
ஷாஹீத் பகத் சிங்கின் பிறந்த தினத்தை முன்னிட்டு பிரதமர் அவருக்கு அஞ்சலி
ஷாஹீத் பகத் சிங்கின் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
பிரதமர் தனது டுவிட்டரில்,
“மாபெரும் சுதந்திரப் போராட்ட வீரர் ஷாஹீத் பகத் சிங்கின் பிறந்த தினத்தில் அவருக்கு அஞ்சலி செலுத்துகிறேன்.
துணிச்சலான பகத்சிங், ஒவ்வொரு இந்தியரின் இதயத்திலும் வாழ்கிறார். அவரது தைரியமான தியாகம், எண்ணற்ற மக்களிடையே தேசபக்தியை தீப்பொறியாக தூண்டியது. அவருடைய பிறந்த தினத்தன்று நான் அவரை வணங்குகிறேன், அவருடைய உன்னதமான இலட்சியங்களை நினைவு கூர்கிறேன்”, என்று கூறியுள்ளார்.
(
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழில் நிறுவனங்கள் துறையில் அந்நிய நேரடி முதலீடு
அந்நிய நேரடி முதலீடு என்பது செயல்படுத்தும் கொள்கையாகும். முதலீட்டு நிறுவனங்களின் அளவுத் தகுதியைப் பொருட்படுத்தாமல் ஒரே சீராக இருப்பது. வெளிநாட்டு நேரடி முதலீட்டை ஊக்குவிக்க முதலீட்டாளர்களுக்கு உகந்த கொள்கையை அரசு வகுத்துள்ளது. சில முக்கியமான துறைகளைத் தவிர குறு சிறு மற்றும் நடுத்தரத் தொழில்கள் துறை உட்பட பிற துறைகளில் அந்தந்த துறைகளுக்கான சட்டங்கள், விதிமுறைகள், பாதுகாப்பு நிபந்தனைகள் ஆகியவற்றுக்கு உட்பட்டு தன்னியக்க முறையில் 100% முதலீடு வரவேற்கப்படுகிறது.
குறு சிறு மற்றும் நடுத்தரத் தொழில்கள் துறையில் வெளிநாட்டு முதலீட்டின் நன்மை, தீமைகள் குறித்து அமைச்சகத்தின் போட்டித்தன்மை மற்றும் நம்பகத்தன்மையின் கண்ணோட்டத்தில் குறிப்பிட்ட ஆய்வு எதுவும் நடத்தப்படவில்லை.
இத்தகவலை, மாநிலங்களவையில் இன்று எழுத்துப்பூர்வமாக அளித்த பதிலில், குறு, சிறு மற்றும் நடுத்தர தொழில்கள் துறை இணையமைச்சர் திரு பானு பிரதாப் சிங் வர்மா தெரிவித்தார்.
ஜவுளித்துறை அமைச்சகம்
ஜவுளித்துறையில் திறன் மேம்பாட்டுத் திட்டமான " சாமர்த் " திட்டம் சார்ந்தவர்களுடன் நடைபெற்ற கூட்டத்திற்கு திருமதி. ஸ்மிருதி இரானி தலைமைத் தாங்கினார்
ஜவுளித்துறையில் திறன் மேம்பாட்டுத்திட்டமான சாமர்த் தொடர்புடையோர் கூட்டம் இன்று  புதுதில்லியில் நடைபெற்றது. கூட்டத்திற்கு மத்திய ஜவுளித்துறை அமைச்சர் திருமதி. ஸ்மிருதி ஜூபின் இரானி தலைமைத் தாங்கினார்.
ஜவுளித்துறை இணையமைச்சர் திரு. அஜய் டம்டா, ஜவுளித்துறை செயலாளர் திரு. அனந்த்குமார் சிங் ஆகியோரும் கூட்டத்தில் கலந்துகொண்டனர். ஜவுளி அமைச்சகத்தின் நிறுவனங்கள், அமைப்புகள், ஜவுளித் தொழில்துறை, மாநில அரசுகள், பயிற்சி நிறுவனங்கள் ஆகியவற்றின் பிரதிநிதிகள் கூட்டத்தில் பங்கேற்றனர்.
இந்தக் கூட்டத்தில் திட்டம் சம்பந்தப்பட்டவர்கள் தெரிவித்த விஷயங்கள், திட்ட அமலாக்கத்தின்போது அவர்கள் எதிர்கொண்ட சவால்கள் குறித்து விவாதிக்கப்பட்டது. இவர்கள் தெரிவித்த கருத்துக்களும் கூட்டத்தில் விவாதிக்கப்பட்டது.
சென்ற ஆண்டு டிசம்பர் 20ஆம் தேதி இந்த திட்டத்திற்கு பொருளாதார விவகாரங்களுக்கான மத்திய அமைச்சரவை ஒப்புதல் அளித்த்து. இதன்படி, தேவை அடிப்படையில், வேலைவாய்ப்புகளை
நோக்கமாக கொண்ட தேசிய திறன் தகுதி கட்டமைப்பு உருவாக்கப்படும். ஜவுளித் துறையில் வேலைவாய்ப்புகளை உருவாக்கும் தொழில் துறையினருக்கு ஊக்குவிப்புகள் வழங்கப்படும். மூன்றாண்டு காலத்தில்  பத்து லட்சம் பேருக்கு பயிற்சி அளிப்பதை இலக்காக கொண்ட இத்திட்டத்திற்கு மொத்தம் ரூ.1300 கோடி ஒதுக்கீடு செய்யப்பட்டுள்ளது. இத்திட்டத்திற்கான நெறிமுறைகள் சென்ற மாதம் வெளியிடப்பட்டது.
===========
(Visitor Counter : 149
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நவம்பர் 4 முதல் 6 வரை கொச்சியில் ‘இந்திய நகர்ப்புற போக்குவரத்து கருத்தரங்கு மற்றும் கண்காட்சி, 2022’
15-வது இந்திய நகர்ப்புற போக்குவரத்து கருத்தரங்கு மற்றும் கண்காட்சி, 2022 நாளை  கொச்சியில் தொடங்க உள்ளது. மத்திய வீட்டு வசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி, கேரள மாநில முதலமைச்சர் திரு பிணராயி விஜயன் ஆகியோர் இணைந்து இதனைத் தொடங்கி வைப்பார்கள். நவம்பர் 4 முதல் 6-ஆம் தேதி வரை நடைபெற உள்ள இந்த நிகழ்ச்சியை மத்திய வீட்டு வசதி மற்றும் நகர்ப்புற விவகாரங்கள் அமைச்சகம், கேரள மாநில அரசுடன் இணைந்து நடத்துகிறது. மத்திய மற்றும் மாநில அரசுகளின் மூத்த அதிகாரிகள், கொள்கை வடிவமைப்பாளர்கள், மெட்ரோ ரயில் நிறுவனங்களின் மேலாண் இயக்குநர்கள், போக்குவரத்து நிறுவனங்களின் தலைமை நிர்வாகிகள், சர்வதேச வல்லுநர்கள், தொழில்துறை நிபுணர்கள், கல்வியாளர்கள், மாணவர்கள் முதலியவர்கள் இதில் கலந்து கொள்வார்கள்.
நகர்ப்புற போக்குவரத்து சம்பந்தமான பிரச்சினைகளைத் தீர்ப்பதற்கு மாநில மற்றும் நகர அளவுகளில் திறன் கட்டமைப்பில் அதிக கவனம் செலுத்தி, சமூகத்தின் அனைத்துப் பிரிவினருக்கும் சமமான மற்றும் நிலையான நகர்ப்புற போக்குவரத்து வசதிகளை வழங்குவதற்கான வழிமுறைகளை அமைப்பதற்காக தேசிய நகர்ப்புற போக்குவரத்துக் கொள்கை 2006-ஐ இந்திய அரசு கொண்டு வந்தது. இதை அடுத்து இந்த கொள்கை நடவடிக்கையின் ஒரு பகுதியாக இந்திய நகர்ப்புற போக்குவரத்து என்ற பெயரில் வருடந்தோறும் சர்வதேச கருத்தரங்கு மற்றும் கண்காட்சியை அமைச்சகம் ஏற்பாடு செய்து வருகிறது.
சர்வதேச அளவில் நடைமுறையில் உள்ள நவீன மற்றும் சிறந்த நகர்ப்புற போக்குவரத்து நடைமுறைகள் குறித்து அதிகாரிகள் தெரிந்து கொள்வதற்காகவே இந்த கருத்தரங்கு நடத்தப்படுகிறது. “விடுதலை@75- நிலையான தற்சார்பு நகர்ப்புற போக்குவரத்து” என்பது இந்த ஆண்டு கருத்தரங்கு மற்றும் கண்காட்சியின் கருப்பொருளாகும். திறமையான, உயர்தரத்திலான, நிலையான போக்குவரத்து அமைப்புமுறையை நகரங்களில் வடிவமைத்து, அமல்படுத்துவதில் இந்த நிகழ்ச்சி கவனம் செலுத்தும்.
பெண்கள் மற்றும் குழந்தை நலன் அமைச்சகம்
பெண்கள் மற்றும் குழந்தைகள் மேம்பாட்டு அமைச்சகத்தின் செயலாளராக திரு அஜய் டிர்கி பொறுப்பேற்கிறார்
ஸ்ரீ அஜய் டிர்கி இன்று புதுதில்லியில் பெண்கள் மற்றும் குழந்தைகள் மேம்பாட்டு அமைச்சகத்தின்  செயலாளராகப் பொறுப்பேற்றார். இவர் 1987ஆம் ஆண்டு மத்திய பிரதேச பணி நிலைப் பிரிவில் இந்திய நிர்வாகப்பணி  அதிகாரியாகப் பணியாற்றினார். நேற்று ஓய்வு பெற்ற திரு ரபீந்திர பன்வாருக்கு பதிலாக இவர் பொறுப்பேற்றுள்ளார்.
செயலாளர் பொறுப்பை ஏற்றுக்கொள்வதற்கு முன்பு, திரு அஜய் திர்கி அதே அமைச்சகத்தில் சிறப்புச் செயலாளர் பதவி வகித்தவர். பெண்கள் மற்றும் குழந்தைகள் மேம்பாட்டு அமைச்சகத்தில் கூடுதல் செயலாளராக சேருவதற்கு முன்பு, 2017ஆம் ஆண்டில் இந்திய அரசின் மனித வள மேம்பாட்டு அமைச்சகத்தில் பள்ளி கல்வி மற்றும் எழுத்தறிவுத் துறையின் இணைச் செயலாளராகப் பணியாற்றினார். அவர் 2004 முதல் 2009 வரை பாதுகாப்பு அமைச்சகத்தின் இயக்குநராகவும், இணைச் செயலாளராகவும் இவர் பணியாற்றி வந்தது குறிப்பிடத்தக்கது.
பாதுகாப்பு அமைச்சகம்
இந்திய கடற்படையின் பிரம்மாண்டமான கூட்டுப் போர் பயிற்சி ட்ரோபெக்ஸ் 23 நிறைவு
இந்திய கடற்படையின் 2023-ஆம் ஆண்டுக்கான பிரம்மாண்டமான கூட்டுப்போர் பயிற்சியான ட்ரோபெக்ஸ் 23, இந்திய பெருங்கடல் பகுதியில் கடந்த நவம்பர் 2022 தொடங்கி நான்கு மாதங்களுக்குப் பிறகு இந்த வாரம் அரபிக் கடலில் நிறைவடைந்தது. கடலோர பாதுகாப்புப் பயிற்சி, கடல் மற்றும் நிலத்தில் மேற்கொள்ளப்படும் பயிற்சி உள்ளிட்டவை இதில் அடங்கியிருந்தன. இந்திய ராணுவம், இந்திய விமானப்படை மற்றும் கடலோர காவல் படை உள்ளிட்டவையும் இணைந்து இந்தப் பயிற்சியில் பங்கேற்றன.
அரபிக்கடல் மற்றும் வங்காள விரிகுடாவை உள்ளடக்கிய இந்தியப் பெருங்கடல் பகுதியில் நிகழ்ந்த இந்தப் பயிற்சி, சுமார் 21 மில்லியன் சதுர கடல் மைல் பரப்பளவில் மேற்கொள்ளப்பட்டது. ஏறத்தாழ இந்திய கடற்படையின் 70 போர்க்கப்பல்கள், 6 நீர்மூழ்கிக் கப்பல்கள் மற்றும் 75 விமானங்கள் ட்ரோபெக்ஸ் 23 பயிற்சியில் பங்கேற்றன.
கூட்டுப் பயிற்சியின் இறுதிக் கட்டத்தின் போது, மார்ச் 6-ஆம் தேதி உள்நாட்டிலேயே உருவாக்கப்பட்ட விமானம் தாங்கி போர்க்கப்பலான ஐ.என்.எஸ் விக்ராந்தில் மத்திய பாதுகாப்பு அமைச்சர் திரு ராஜ்நாத் சிங் ஒரு நாளை செலவிட்டார். இந்திய கடற்படையின் தாக்குதல் ஆயத்தநிலை மற்றும் தளவாட தயார்நிலை குறித்து அவர் ஆய்வு செய்ததுடன், வீரர்களிடையே உரையாற்றுகையில் இந்திய கடற்படையின் தாக்குதல் ஆயத்தநிலையை பாராட்டியதோடு, நமது எதிரிகளின் போர் முயற்சிகள் இனி நீடித்து நிலைக்க முடியாத அளவிற்கு அவர்களின் பொருளாதார ஆதாரங்கள் மற்றும் ராணுவ திறன்களை தகர்க்க கடற்படை உறுதி செய்ய வேண்டும் என்று நாடு எதிர்பார்ப்பதாகக் கூறினார். கடல்சார் துறையில் இந்தியாவின் தேசிய நலன்களைப் பாதுகாப்பதில் இந்திய கடற்படை முழு திறனைப் பெற்றுள்ளது என்றும், இந்தியாவின் அமைதிக்கு அச்சுறுத்தல் ஏற்படுத்தும் எதிரிகளின் தீய திட்டங்களை முறியடிக்கும் என்றும் தாம் பரிபூரணமாக நம்புவதாகவும் அவர் தெரிவித்தார்.
நிலக்கரி அமைச்சகம்
இந்தியாவில் 2022 டிசம்பர் மாதத்தில் 82.87 மில்லியன் டன் அளவிற்கு நிலக்கரி உற்பத்தி நடைபெற்றுள்ளது
இந்தியாவில் 2022 டிசம்பர் மாதத்தில் நிலக்கரி உற்பத்தி 10.81 சதவீதம் அதிகரித்து 82.87 மில்லியன் டன் அளவாக இருந்தது. இது 2021 டிசம்பர் மாதத்தில் 74.79 மில்லியன் டன்னாக இருந்தது.
அதே நேரத்தில் 2022 டிசம்பர் மாதத்தில் நிலக்கரி விநியோகம் 5.28 சதவீதம் அதிகரித்து 78.91 மில்லியன் டன்னாக இருந்தது. இது அதன் முந்தைய ஆண்டு இதே காலகட்டத்தில் 74.95 மில்லியன் டன்னாக இருந்தது.
28 நிலக்கரி சுரங்கங்களில் 100 சதவீதத்திற்கும் மேலான உற்பத்தி நடைபெற்றுள்ளன. 4 சுரங்கங்களில் 80 முதல் 100 சதவீதம் வரையிலான உற்பத்தி நடைபெற்றுள்ளது.
2022 ஏப்ரல் முதல் டிசம்பர் வரை 607.97 மில்லியன் டன் அளவிற்கு நிலக்கரி உற்பத்தி செய்யப்பட்டுள்ளது. இது அதன் முந்தைய ஆண்டு இதே காலகட்டத்தை விட 16.39 சதவீதம் அதிகமாகும்.
நிதி அமைச்சகம்
சிறு, குறு, நடுத்தரத்தொழில் நிறுவனங்களுக்கு நிவாரணம் அளிக்கும் வகையில், கடந்த 10 நாட்களில் ரூ.5,204 கோடி வருமான வரியை திரும்ப அளித்துள்ளோம் – மத்திய நேரடி வரிகள் வாரியம்
ஏப்ரல் 8, 2020 முதல், சுமார் 8.2 இலட்சம் சிறு வர்த்தக நிறுவனங்களுக்கு  ரூ.5,204 கோடி அளவுக்கு கூடுதலாகப் பெறப்பட்ட வருமான வரியை திரும்ப அளித்துள்ளதாக மத்திய நேரடி வரிகள் வாரியம் இன்று தெரிவித்துள்ளது.
கோவிட்-19 தொற்று அச்சுறுத்தல் நிலவும் சூழலில், ஏப்ரல் 8, 2020-இல் வெளியிட்ட செய்திக் குறிப்பின் அடிப்படையில், வரி செலுத்துவோருக்கு உதவும் வகையில், 5 இலட்சம் ரூபாய் வரை வரியைத் திரும்பப் பெற வேண்டிய சுமார் 14 இலட்சம் பேருக்கு இதுவரை இந்திய அரசு வரியை திரும்ப அளித்துள்ளது. சிறு, குறு, நடுத்தரத்தொழில் நிறுவனங்கள் துறையில் உள்ள சிறு வணிகர்களுக்கு நிவாரணம் அளிப்பதைக் கவனத்தில் கொண்டு, மேலும் ரூ.7,760 கோடி வரியை எவ்வளவு விரைவில் முடியுமோ, அவ்வளவு விரைவில் மத்திய நேரடி வரிகள் வாரியம் வழங்கும்.
திரும்பச் செலுத்த வேண்டிய வரி குறித்து சுமார் 1.74 இலட்சம் வரி செலுத்துவோரிடமிருந்து பதிலை எதிர்பார்த்துள்ளதாக மத்திய நேரடி வரிகள் வாரியம் தெரிவித்துள்ளது. 7 நாட்களில் பதிலளிக்குமாறு நினைவூட்டல் மின்னஞ்சல் அனுப்பப்பட்டுள்ளதாகவும், இதன்மூலம், பணத்தை விரைவில் திரும்ப அளிக்க முடியும் என்றும் மத்திய நேரடி வரிகள் வாரியம் தெரிவித்துள்ளது.
பிரதமர் அலுவலகம்
இந்தியா புதிய உத்திபூர்வ வலிமையைப் பெற்றுள்ளது; எல்லைகள் முன்னெப்போதையும் விட மிகவும் பாதுகாப்பாக உள்ளன: செங்கோட்டையில் இருந்து சுதந்திர தின உரையின் போது பிரதமர் திரு. நரேந்திர மோடி
"ஆயுதப்படைகள் நவீனமயமாக்கப்படுகின்றன; எதிர்கால சவால்களை எதிர்கொள்ள அவர்களை தயார்படுத்துவதே எங்கள் முன்னுரிமை" என்று தெரிவித்துள்ளார்
"சமீபத்திய ஆண்டுகளில் இந்தியா ஒரு புதிய உத்திபூர்வ வலிமையைப் பெற்றுள்ளது, இன்று நமது எல்லைகள் முன்னெப்போதையும் விட மிகவும் பாதுகாப்பாக உள்ளன" என்று பிரதமர் திரு நரேந்திர மோடி ஆகஸ்ட் 15, 2023 அன்று 77வதுசுதந்திர தினத்தன்று டெல்லியின் வரலாற்று சிறப்புமிக்க செங்கோட்டையில் இருந்து நாட்டு மக்களுக்கு ஆற்றிய உரையில் கூறினார். தற்போதைய உலகளாவிய பாதுகாப்பு சூழ்நிலைக்கு மத்தியில் தேசிய பாதுகாப்பை உறுதி செய்வதற்கான அரசாங்கத்தின் அசைக்க முடியாத உறுதிப்பாட்டை மீண்டும் வலியுறுத்திய அவர், ஆயுதப்படைகளை நவீனமயமாக்குவதற்கும், எதிர்கால அனைத்து சவால்களையும் சமாளிக்க அவர்களை மாற்றுவதற்கும் பல ராணுவ சீர்திருத்தங்கள் மேற்கொள்ளப்படுகின்றன என்று கூறினார்.
பயங்கரவாத தாக்குதல்களின் எண்ணிக்கை வெகுவாக குறைந்துள்ளதால், நாட்டு மக்கள் இன்று பாதுகாப்பாக உணர்கிறார்கள் என்றும் பிரதமர் தெரிவித்தார். நாடு அமைதியாகவும் பாதுகாப்பாகவும் இருக்கும்போது, வளர்ச்சியின் புதிய இலக்குகளை அடைய முடியும் என்று அவர் கூறினார்.
பாதுகாப்பு ஓய்வூதியதாரர்களின் நீண்ட நாள் கோரிக்கையான ஒரே பதவி ஒரே ஓய்வூதியத் திட்டத்தையும் பிரதமர் குறிப்பிட்டார், இது ஆட்சிக்கு வந்தவுடன் அரசாங்கத்தால் செயல்படுத்தப்பட்டது. "ஓ.ஆர்.ஓ.பி என்பது நம் நாட்டின் வீரர்களுக்கு மரியாதை அளிக்கும் விஷயம். நாங்கள் ஆட்சிக்கு வந்ததும் அதை செயல்படுத்தினோம். 70,000 கோடி ரூபாய் முன்னாள் ராணுவத்தினர் மற்றும் அவர்களது குடும்பத்தினருக்கு சென்றடைந்துள்ளது.
நாடு பாதுகாக்கப்படுவதையும், அதன் நலன்கள் பாதுகாக்கப்படுவதையும் உறுதி செய்யும் எல்லைகளில் உள்ள ஆயுதப்படை வீரர்களுக்கு பிரதமர் சுதந்திர தின வாழ்த்துக்களை தெரிவித்தார்.
பாதுகாப்பு அமைச்சகம்
கோவாவின் கடற்படைப் போர்க் கல்லூரியில் 33வது கடற்படை உயர்கட்டளை பாடநெறி தொடங்குகிறது.
கடற்படை உயர் கட்டளைப் பாடநெறி - 33 ஐ மும்பை பல்கலைக்கழகத்தின் மாண்புமிகு துணைவேந்தர் திரு. சுஹாஸ் பெட்னேகர் ஆகஸ்ட் 17, 2020 அன்று இணையம் மூலம் திறந்து வைத்தார். கோவாவின் கடற்படைப் போர் கல்லூரி  இணைய வடிவமைப்பைத் தழுவுவதிலும், கல்வி மற்றும் இராணுவ கல்வித் தரங்களை மேம்படுத்துவதிலும் மேற்கொண்ட முயற்சிகளை அவர் பாராட்டினார். இந்தியக் கடற்படையின் 37 வார முதன்மைத் தொழில்முறை இராணுவக் கல்வித் திட்டம், ஆண்டுதோறும் கோவாவின் கடற்படை கல்லூரியால்  நடத்தப்படுகிறது, இது கடல்சார் திட்டம், கடற்படை மற்றும் கூட்டு நடவடிக்கைகள் மற்றும் உருமாறும் பிரச்சினைகள் குறித்து கவனம் செலுத்துகிறது. வைஸ் அட்மிரல் ஏ.கே.சாவ்லா, PVSM, AVSM, NM, VSM, ADC, கொடி அதிகாரி தலைமைத் தளபதி, தெற்குக் கடற்படைக் கட்டளை, தனது சிறப்பு உரையில், வீடியோ இணைப்பில் வழங்கப்பட்ட பாடநெறி பங்கேற்பாளர்களுக்கான ஆக்கபூர்வமான கற்றல் மூலம் தொழில்முறை சிறப்படைவதை வலியுறுத்தினார். கடற்படைப் போர்க் கல்லூரியின் ரியர் அட்மிரல் சஞ்சய் ஜே சிங், AVSM, VSM கமாண்டன்ட், பாடநெறி பங்கேற்பாளர்களை வரவேற்று, கடற்படைப் போர்க் கல்லூரியால்  கல்வி மற்றும் இராணுவக் கல்வியின் தொகுப்புடன் உருவாக்கப்பட்ட கல்வி திறன் மற்றும் அறிவுசார் மூலதனத்தின் உயர் தரங்களைக் குறிப்பிட்டார்.
இந்தப் பாடத்திட்டத்தில் 35 பங்கேற்பாளர்கள் சேர்ந்துள்ள நிலையில், அதில் இந்திய கடற்படையைச் சேர்ந்த 21 கேப்டன்கள், இந்திய ராணுவத்தைச் சேர்ந்த ஏழு கர்னல்கள், இந்திய விமானப்படையைச் சேர்ந்த ஐந்து குழு கேப்டன்கள் மற்றும் கடலோரக் காவல்படையின் இரண்டு கமாண்டர்கள் உள்ளனர். கடல்சார் மற்றும் தேசியப் பாதுகாப்புப் பிரச்சினைகள் தொடர்பான சிக்கல்களைத் தீர்க்கும் திறன்களைக் கவுரவிப்பதற்காக, ஆராய்ச்சிப் பணிகள் மற்றும் விமர்சன சிந்தனைகளின் கடுமையான நெறிமுறைகள் மூலம் அறிவுசார் தேடலைத் தூண்டுவதை பாடத்திட்டம் நோக்கமாகக் கொண்டுள்ளது. கூட்டுத்திறனை வளர்ப்பதற்காக, இராணுவப் போரின் இராணுவத் தலைமையகமான இராணுவப் போர்க் கல்லூரியில் அதிகாரிகள் ஐந்து வார எளிய கூட்டு நடவடிக்கைக்கு உட்படுத்தப்படுகிறார்கள். பாடநெறியில் பங்கேற்ற தகுதியானவர்களுக்கு மும்பை பல்கலைக்கழகத்தில் ‘பாதுகாப்பு மற்றும் திட்ட ஆய்வுகள்’ என்ற பாடத்தில் M.Phil. பட்டம் வழங்கப்படுகிறது.
-----------------------------
(Visitor Counter : 166
பிரதமர் அலுவலகம்
ஆஸ்திரேலிய பிரதமருடனான கூட்டு செய்தியாளர் சந்திப்பின்போது பிரதமர் திரு நரேந்திர மோடி ஆற்றிய உரையின் தமிழாக்கம்
மேதகு பிரதமர் அல்பனீஸ் அவர்களே,
இரு நாடுகளின் பிரதிநிதிகளே,
ஊடக நண்பர்களே,
வணக்கம்!
முதன்முறையாக அரசு முறை பயணமாக இந்தியா வந்துள்ள பிரதமர் அல்பனீஸ் அவர்களை மனமார வரவேற்கிறேன். பிரதமர்கள் அளவில் வருடாந்திர உச்சிமாநாட்டை நடத்த கடந்த ஆண்டு இரு நாடுகளும் முடிவு செய்தன. பிரதமர் அல்பனீஸின் வருகையால் இந்த திட்டம் தொடங்கியுள்ளது.
நண்பர்களே,
பரஸ்பர ஒத்துழைப்பு உள்ள பல்வேறு அம்சங்கள் குறித்து இன்று நாங்கள் விரிவாக ஆலோசனை நடத்தினோம். நமது விரிவான கேந்திர கூட்டுமுயற்சியில் பாதுகாப்பு ஒத்துழைப்பு முக்கிய அம்சமாக விளங்குகிறது. இந்தோ- பசிபிக் பகுதியில் கடல்சார் பாதுகாப்பு குறித்தும், பரஸ்பர நலன் பயக்கும் ராணுவ மற்றும் பாதுகாப்பு ஒத்துழைப்பை மேம்படுத்துவது குறித்தும் நாங்கள் விவாதித்தோம். ராணுவ தளவாட ஆதரவு உட்பட பாதுகாப்புத் துறையில் கடந்த சில ஆண்டுகளில் குறிப்பிடத்தக்க ஒப்பந்தங்களில் நாங்கள் ஈடுபட்டுள்ளோம்.
நண்பர்களே,
புதுப்பிக்கத்தக்க எரிசக்தி துறைக்கு இரு நாடுகளும் அதிக முக்கியத்துவம் அளிக்கின்றன. தூய்மையான ஹைட்ரஜன் மற்றும் சூரிய ஒளிசக்தி துறையில் நாங்கள் இணைந்து பணியாற்றுகிறோம். மக்களிடையேயான உறவு, இந்திய- ஆஸ்திரேலிய நட்புறவின் முக்கிய தூணாக உள்ளது. நமது மாணவ சமுதாயத்திற்கு பயனளிக்கும் வகையில் கல்வி தகுதிகளின் அங்கீகாரத்திற்காக கையெழுத்துட்டுள்ளோம். ஆஸ்திரேலியாவில் வசிக்கும் வெளிநாட்டு சமூகத்தினரில் இரண்டாவது மிகப்பெரிய பிரிவினராக உள்ள இந்தியர்கள், அந்நாட்டின் சமுதாயம் மற்றும் பொருளாதாரத்திற்கு குறிப்பிடத்தக்க பங்களிப்பை அளித்து வருகின்றனர். கடந்த சில வாரங்களில், ஆஸ்திரேலியாவில் உள்ள வழிப்பாட்டு தளங்களின் மீது நடைபெறும் தாக்குதல் சம்பவங்கள் வருத்தத்திற்குரியவை. இத்தகைய சம்பவங்கள் இந்தியாவில் வசிப்பவரையும் கலங்கச் செய்திருப்பது பற்றி பிரதமர் அல்பனீஸிடம் தெரிவித்தேன். இந்திய சமூகத்தினரின் பாதுகாப்புக்கு சிறப்பு முன்னுரிமை அளிக்கப்படும் என்று அவர் உறுதியளித்துள்ளார்.
நண்பர்களே,
உலகளாவிய சவால்களை எதிர்கொள்வதிலும், சர்வதேச நலனைப் பாதுகாப்பதிலும் நமது இரு தரப்பு உறவு முக்கியத்துவம் பெறுகிறது என்பதை பிரதமர் அல்பனீசும், நானும் ஒப்புக்கொள்கிறோம். இந்தியாவின் ஜி20 தலைமைத்துவத்தின் முன்னுரிமைகளை பிரதமர் அல்பனீஸிடம் விளக்கியதோடு, ஆஸ்திரேலியாவின் தொடர் ஆதரவிற்கு நன்றி தெரிவித்தேன். இந்தியா வந்துள்ள பிரதமர் அல்பனீசுக்கு மீண்டும் எனது வாழ்த்துகளைத் தெரிவித்துக் கொள்கிறேன்.
நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
குடியரசுத் துணைத் தலைவர் செயலகம்
கிறிஸ்துமஸ் பண்டிகையை முன்னிட்டு நாட்டு மக்களுக்கு குடியரசு துணைத்தலைவர் வாழ்த்து
கிறிஸ்துமஸ் பண்டிகையை முன்னிட்டு நாட்டு மக்களுக்கு குடியரசு துணைத்தலைவர் திரு எம் வெங்கய்யா நாயுடு வாழ்த்துத் தெரிவித்துள்ளார். அவர் வெளியிட்டுள்ள வாழ்த்துச் செய்தி வருமாறு:
“இயேசுபிரான் அவதரித்ததைக் கொண்டாடும் கிறிஸ்துமஸ் நன்னாளில், இந்தியர்கள் அனைவருக்கும் எனது நல்வாழ்த்துகள்.
கிறிஸ்துமஸ், அன்பு, கருணை, மன்னிப்பு ஆகியவற்றின் நன்மதிப்புகள் மீது நாம் வைத்துள்ள நம்பிக்கையை உறுதிப்படுத்தும் பண்டிகையாகும். இயேசுபிரானின் பிறப்பை நாம் கொண்டாடும் வேளையில், அவர் கடைப்பிடித்த நன்மதிப்புகளை நாமும் போற்றுவோம். வாய்ப்புக் குறைவானவர்கள் மீது அதிக கவனம் செலுத்துவதுடன், அமைதி, சகிப்புத்தன்மை மற்றும் நல்லிணக்கம் ஆகியவற்றின் அடித்தளத்தைப் பின்பற்றி சிறந்த உலகைப் படைக்க நம்மால் இயன்ற அளவு பாடுபடுவோம்.
இந்த கிறிஸ்துமஸ் நன்னாள், நமது வாழ்வில், அளவற்ற மகிழ்ச்சியை ஏற்படுத்தட்டும்”.
------
(Visitor Counter : 175
PIB Headquarters
தபால் நிலையங்களில் ஆதார் சேர்க்கை வசதி
புதிதாக ஆதார் பதிவு செய்வதற்கும் ஏற்கனவே உள்ள ஆதார் விவரங்களை மாற்றிக்கொள்ளவும் அஞ்சல்துறை புதிய வசதியை தொடங்கியுள்ளது. இந்த வசதி அஞ்சல்துறையின் தென்சென்னை கோட்டத்தில் 32 அஞ்சல் அலுவலகங்களில் கிடைக்கிறது.
புதிதாக ஆதார் பதிவு செய்ய கட்டணம் ஏதும் வசூலிக்கப்படமாட்டாது. ஏற்கெனவே உள்ள ஆதாரில் விவரங்களை மாற்றுவதற்கு 30 ரூபாய் கட்டணம் செலுத்தவேண்டும்.
தென்சென்னை அஞ்சல் கோட்டத்தில் இந்த வசதி கிடைக்கும் அஞ்சலகங்கள் வருமாறு.
செயின்ட் தாமஸ் மவுண்ட் தலைமை அஞ்சல் அலுவலகம், ஆதம்பாக்கம், அடையார், அசோக் நகர், ஆழ்வார்திருநகர், பெசன்ட் நகர், இன்ஜினியரிங் காலேஜ், கிண்டி இண்டஸ்டிரியல் எஸ்டேட், ஐ.ஐ.டி, ஈஞ்சம்பாக்கம், கே கே நகர், கோடம்பாக்கம், கோட்டூர் புரம், மடிப்பாக்கம், மாம்பலம் ஆர்.எஸ், மீனம்பாக்கம், நந்தம்பாக்கம், நந்தனம், நங்கநல்லூர், ஒக்கியம்துரைப்பாக்கம், பழவந்தாங்கல், பெருங்குடி, ராஜா அண்ணாமலைபுரம், சைதாப்பேட்டை, சாலி கிராமம், சோழிங்கநல்லூர், திருவான்மியுர், டிடிடிஐ தரமணி, வடபழனி, வேளச்சேரி, விருகம்பாக்கம், மேற்கு மாம்பலம்.
================
(Visitor Counter : 69